สวัสดี​ค่ะ​ อยาก​ขอ​คำแนะนํา​หน่อย​ค่ะ พอดี​เพิ่ง​ผ่าตัด​แบบ​ส่องกล้อง​ไปเมื่อ​วัน​พุธ​ที่ผ่านมา​ และ​กลับ​มา​พัก​ต่อ​ที่​บ้าน​แล้ว​เมื่อ​วัน​ศุกร์​ค่ะ ตอนนี้​มีปัญหา​อย่า​ง​นึง​คือ​ มีอาการ​ปวดถ่าย​ แต่มีแต่ลมออกมา​ ทำให้​อึดอัด​ท้อง​ค่ะ​ เลยอยาก​ขอ​คำแนะนํา​ว่า​จะต้อง​ทำ​อย่าง​ไร​ให้​มี​การ​ถ่ายกลับ​มา​เป็น​ปกติ​คะ แล้ว​ก็​อยาก​ทราบว่า​ห้อง​น้ำใน​ห้อง​พักที่อยู่​เป็น​แบบนั่ง​ยอง จะมี​ปัญหา​มั้ยคะ ถ้า​เกิด​มี​การ​ขับถ่าย​ค่ะ
สวัสดีค่ะ อาการอึดอัดแน่นท้องหลังการผ่าตัดอาจเกิดได้จากการที่ลำไส้ถูกเบียดไปมาระหว่างการผ่าตัดทำให้เกิดอาการท้องอืดได้ ซึ่งมักเป็นชั่วคราว การวินิจฉัยอื่นๆเช่นลำไส้อุดตัน แต่เกิดได้น้อยถ้าไม่ใช่การผ่าตัดเปิดหน้าท้อง ลำไส้อักเสบ มีก้อนในช่องท้องที่มาเบียด เป็นต้นแนะนำการเดินบ่อยๆให้ลำไส้บีบตัวได้ดี รับประทานอาหารอ่อนๆที่ย่อยง่าย ดื่มน้ำมากๆ ถ้ายังท้องอืดมาก สามารถกินยาแก้ท้องอืดเช่น airx บรรเทาอาการได้ การใช้ห้องน้ำแบบยองๆไม่น่ามีปัญหาอะไรค่ะหากยังมีอาการเป็นมากขึ้นเรื่อยๆ ท้องอืด ไม่ถ่าย ไม่ผายลม คลื่นไส้ อาเจียนเยอะ ควรกลับไปพบแพทย์